Tommy Skjervold

Tommy Skjervold (født 27. januar 1982) er en norsk politiker (FrP) og siviløkonom. Han har siden 2020 vært avdelingsdirektør for myndighetskontakt i NHO.

Skjervold har sittet i Oslo bystyre fra 2015, og sitter i bystyrets Samferdsels- og miljøkomité. Han ble gjenvalgt for perioden 2019–2023. Fra 6. november 2017 til Frp gikk ut av Erna Solbergs regjering i januar 2020 hadde han permisjon fra bystyret for å virke som statssekretær i Samferdselsdepartementet, først for samferdselsminister Ketil Solvik-Olsen, så fra august 2018 for Jon Georg Dale.

Fra 2009 til 2011 var han byrådssekretær for Oslos byråd for miljø og samferdsel Jøran Kallmyr. Han har også representert Frp i Østensjø bydelsutvalg.

Skjervold er utdannet siviløkonom. Han er vokst opp på Bøler i Oslo. Han er også kjent for å være en forkjemper for E6 Oslo Øst, Manglerudtunnelen.

Referanser

Eksterne lenker 
 

FrP-politikere i Oslo
Statssekretærer i Regjeringen Solberg
Statssekretærer fra FrP
Personer fra Oslo
Norske siviløkonomer